CELEX: 32019D2112
Language: fi
Date: 2019-12-09 00:00:00
Title: Neuvoston päätös (YUTP) 2019/2112, annettu 9 päivänä joulukuuta 2019, tuen antamisesta YK:n turvallisuusneuvoston päätöslauselman 2118 (2013) täytäntöönpanon jatkamiselle ja Syyrian kemiallisten aseiden hävittämisestä tehdyn Kemiallisten aseiden kieltojärjestön (OPCW) hallintoneuvoston päätökselle EC-M-33/DEC.1 joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2017/2303 muuttamisesta

10.12.2019   
               
               
                  FI
               
               
                  Euroopan unionin virallinen lehti
               
               
                  L 318/159
               
            
         NEUVOSTON PÄÄTÖS (YUTP) 2019/2112,
         annettu 9 päivänä joulukuuta 2019,
         tuen antamisesta YK:n turvallisuusneuvoston päätöslauselman 2118 (2013) täytäntöönpanon jatkamiselle ja Syyrian kemiallisten aseiden hävittämisestä tehdyn Kemiallisten aseiden kieltojärjestön (OPCW) hallintoneuvoston päätökselle EC-M-33/DEC.1 joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2017/2303 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 12 päivänä joulukuuta 2017 päätöksen (YUTP) 2017/2303 (1).
                  
               
                     (2)
                  
                  
                     Päätöksessä (YUTP) 2017/2303 säädetään, että sen 1 artiklan 2 kohdassa tarkoitetut toimet toteutetaan 12 kuukauden kuluessa päätöksen 3 artiklan 3 kohdassa tarkoitetun rahoitussopimuksen tekemisestä.
                  
               
                     (3)
                  
                  
                     Neuvosto hyväksyi 10 päivänä joulukuuta 2018 päätöksen (YUTP) 2018/1943 (2), jolla päätöksen (YUTP) 2017/2303 täytäntöönpanokautta jatketaan 12 kuukaudella.
                  
               
                     (4)
                  
                  
                     Kemiallisten aseiden kieltojärjestö, jäljempänä 'OPCW', joka vastaa päätöksellä (YUTP) 2017/2303 tuetun hankkeen teknisestä täytäntöönpanosta, pyysi 24 päivänä kesäkuuta 2019 unionilta lupaa jatkaa päätöksen (YUTP) 2017/2303 täytäntöönpanokautta 24 kuukaudella yhteensä 48 kuukauteen.
                  
               
                     (5)
                  
                  
                     Tämä päätöksen (YUTP) 2017/2303 täytäntöönpanokauden jatkaminen edelleen antaisi OPCW:lle mahdollisuuden jatkaa kyseisen päätöksen 1 artiklan 2 kohdassa tarkoitettujen toimien toteuttamista päätöksen 5 artiklan 2 kohdassa säädetyn voimassaolon päättymispäivän jälkeen ja saavuttaa kyseisten toimien suunnitellut tavoitteet, mukaan lukien kemiallisten aseiden käytön uhkan torjumiseen liittyvien OPCW:n valmiuksien parantaminen.
                  
               
                     (6)
                  
                  
                     Päätökseen (YUTP) 2017/2303 pyydetty muutos koskee päätöksen 5 artiklan 2 kohtaa sekä kyseisen päätöksen liitteessä olevaa 8 kohtaa, joissa olevia viittauksia hankkeen kestoon olisi muutettava.
                  
               
                     (7)
                  
                  
                     Päätöksen (YUTP) 2017/2303 1 artiklan 2 kohdassa tarkoitettuja toimia voitaisiin jatkaa OPCW:n 24 päivänä kesäkuuta 2019 esittämässä pyynnössä eritellyllä tavalla vaikuttamatta resursseihin.
                  
               
                     (8)
                  
                  
                     Päätös (YUTP) 2017/2303 olisi sen vuoksi muutettava jatkamalla sen voimassaoloa, jotta kyseisen päätöksen 1 artiklan 2 kohdassa tarkoitettujen toimien toteuttamista voitaisiin jatkaa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2017/2303 seuraavasti:
            
                        1)
                     
                     
                        Korvataan 5 artiklan 2 kohta seuraavasti:
                        
                           ”2.   Tämän päätöksen voimassaolo päättyy 48 kuukauden kuluttua 3 artiklan 3 kohdassa tarkoitetun komission ja kieltojärjestön välisen rahoitussopimuksen tekemisestä tai kuuden kuukauden kuluttua voimaantulostaan, jos kyseistä rahoitussopimusta ei ole tehty siihen mennessä.”
                        
                     
                  
                        2)
                     
                     
                        Korvataan liitteessä olevan 8 kohdan teksti seuraavasti:
                        ”Arvioitu kesto
                        Hankkeen kestoksi arvioidaan 48 kuukautta.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 9 päivänä joulukuuta 2019.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös (YUTP) 2017/2303, annettu 12 päivänä joulukuuta 2017, tuen antamisesta YK:n turvallisuusneuvoston päätöslauselman 2118 (2013) täytäntöönpanon jatkamiselle ja Syyrian kemiallisten aseiden hävittämisestä tehdyn Kemiallisten aseiden kieltojärjestön (OPCW) hallintoneuvoston päätökselle EC-M-33/DEC.1 joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 329, 13.12.2017, s. 55).
         
            (2)  Neuvoston päätös (YUTP) 2018/1943, annettu 10 päivänä joulukuuta 2018, tuen antamisesta YK:n turvallisuusneuvoston päätöslauselman 2118 (2013) täytäntöönpanon jatkamiselle ja Syyrian kemiallisten aseiden hävittämisestä tehdyn Kemiallisten aseiden kieltojärjestön (OPCW) hallintoneuvoston päätökselle EC-M-33/DEC.1 joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2017/2303 muuttamisesta (EUVL L 314, 11.12.2018, s. 58).